ዲሞክራሲን ከዛሬ 20 ዓመት በፊት አሰፍናሁ ብለው ለህዝባቸው ቃል የገቡ ሰውዬ ፅድቁ ቀርቶ በቅቱ በኮነነኝ እንዲሉ ከ15 ዓመታት በኋላ እንኳንስ ዲሞክራሲ ብሎ ሰላማዊ ሰልፍ አደርጋለሁ የሚለውን አይደለም ጣቱን አውጥቶ የ V ምልክት የሚያሳየውን ማርያምን ምሬም አልምረው ከዚህ ወስልቶ የተገኘውን ሁሉ ጣቱን እቅርጣለሁኝ አሉ፡፡ትንሽ ጭል ጭል የሚለው የነበረውን የሀገሪቱን ዲሞክራሲ መሳይ ነገር በ2002 በተደረገው ሀገራዊ መርጫ ጭራሽ ድምጥማጡን አጥፍተው እንዲያውም ከዚህ በኋላ እርማችሁን አውጡ ከዚህ በኋላ እኔ አቶ መለስ ዜናዊና ፓርቲዬ ኢህአዲግ ልማታዊ መንግስት ነን ብለው አውጀው ዛሬ ፓርላማቸው ውስጥ በጭፍን ከሚደግፏቸው በራሳቸው የአስተሳሰብ አምሳል ከተቀጠቀጡና ከተፈጠሩ የራሳቸው የፓርቲ አባላት ውጪ አንድም ተቃዋሚ ፓርላማው ውስጥ እንዳይገባ አደረጉ፡፡በእርግጥ ዛሬ አቶ መለስ እንደ ድሮው ፓርላማ ሲገቡ እነዚህ ተቃዋሚ ነን የሚሉ ሰዎች ዛሬ ደግሞ ምን ሊነዘንዙኝ ይሆን እያሉ እንደበፊቱ አይጨናነቁም ወይንም አይበሳጩም፡፡ስለዚህ ይህም አንድ ትልቅ እፎይታ ነው፡፡ዛሬ የሀይማኖት ሰዎች ትላልቅ የሀገር ሽማግሌዎችና የተከበሩ ታዋቂ ሰዎች አቶ መለስን ለመምከርና ለመገሰፅ አይደለም በሙሉ አይናቸው እንኳን ቀና ብለው ለማየት የማይደፍሩ ሰዎች ሆነዋል፡፡Therefore today Ato Meles has gradually evolved in to an absolute power that no one as such dares to challenge. And there is a saying that”Absolute power corrupts absolutely”. There is also a saying that conceit comes before fall.የመላእክት አለቃ የነበረው ሳጥናኤልም ከድሮ ክብሩና ዙፋኑ ተሽሮ በስተመጨረሻ ለአሁኑ ውድቀቱና እርግማኑ የተዳረገው እርሱንና መላእክትን የፈጠረው እግዚአብሄር ለጊዜው ሲሰወርባቸው ከእኔ ሌላ ማን የበላይ ገዢ አላችሁ ብሎ በእብሪት መፈንቅለ መንግስት አካሂዳለሁ ብሎ እንደሆነ ከሃይማኖት ሰዎች ሰምቻለሁኝ፡፡በሀገራችን አባባል መካሪ አታሳጣኝ ማለት እንዴት ትልቅ አባባል ነው፡፡እውነተኛ ወዳጅ እውነቱን ያለመዳለል ሽንገላ ይናገራል ስለዚህም ከሚመጣ ጥፋትና ስህተት ይታደጋል ማለት ነው፡፡ዛሬ እኛ ኢትዮጵያውያን አሸባሪ እየተባልን እስር ቤት እየተጋዝን ነው፡፡
